Ümumiyyətlə, saziş beynəlxalq aləmdə bu cür kredit sazişləri üçün qəbul olunmuş, tətbiq edilən normalara uyğun şəkildə hazırlanmışdır. Bəzi xüsusiyyətləri isə Səudiyyə İnkişaf Fondunun Direktorlar Şurasının qərarı ilə qəbul edilmiş 1976-cı il 26 iyul tarixli Kredit Sazişlərinin Ümumi Şərtləri ilə tənzimlənir. Adı çəkilən ümumi şərtlər, bildiyiniz kimi, bu sazişə əlavə edilib. Saziş çərçivəsində həyata keçiriləcək layihənin təsviri sazişə əlavə edilmiş 2 №-li cədvəldə verilib. Yəqin ki, həmin cədvəldə göstərilmiş obyektləri bir-bir sadalamağa ehtiyac yoxdur.